Մենք եկանք Հայաստան, քանի որ կրծքագեղձի քաղցկեղի պատճառով կանանց մահացության թիվը մեծ էր: Այսօր ՀԱԱԿ-ը դարձել է ՀՀ-ում քաղցկեղի դեմ պայքարի որոշիչ օղակներից մեկը, որի մասնագետների եզրակացությունների հետ հաշվի են նստում ոչ միայն տեղի, այլև արտասահմանյան մասնագետները:Արդյունքում հազարավոր փրկված կյանքեր են և երջանիկ ընտանիքներ: Կարևորում եմ այն հանգամանքը, որ մեր կենտրոնը սկիզբ դրեց մի շարք ծառայությունների, որոնք մինչև այդ չէին գործում Երևանում՝ հասարակության համար հնարավորություն ստեղծելով օգտվելու բժշկական աշխարհում գործող ամենավերջին նորամուծություններից: